Andrei Vlad a avut o petrecere de pomină cu alcool şi săruturi pasionale la Mamaia. Portarul FCSB-ului a profitat de câteva zile libere, după ce FCSB a devenit matematic campioana României, şi a sărbătorit la malul mării.
„Messi al portarilor” a ales să sărbătorească noaptea de 1 mai într-un club de fiţe şi pare că s-a distrat pe cinste. Vlad chiar a fost filmat în timp ce s-a „împărţit” între o blondă şi o brunetă.
Andrei Vlad, petrecere de pomină cu alcool şi săruturi pasionale la Mamaia
Colegii de la spynews.ro l-au filmat pe Andrei Vlad în timp ce savura băuturi alcoolice într-un cadru de lux. Fotbalistul de 25 de ani a încercat mai întâi să cucerească o blondă, dar a plecat în braţele unei alte tinere.
Portarul care a anunţat că vrea să plece în această vară de la FCSB a fost surprins în timp ce îşi săruta pasional, în parcare, noua parteneră (VEZI GALERIA FOTO DE MAI JOS).
Gigi Becali a plătit 400.000 de euro pentru a-l transfera pe Vlad, în 2017, de la Universitatea Craiova. În acest sezon, Andrei Vlad a fost rezerva lui Ştefan Târnovanu şi nu a apărat în niciun meci din Liga 1. A avut trei apariţii în Cupa României.
FCSB mai are de disputat trei meciuri în play-off. Pentru roş-albaştri urmează duelul din Bănie, cu Universitatea Craiova, care va fi luni, de la ora 21:00, în format LIVE TEXT pe AS.ro.
Octavian Popescu, mesaj savuros pentru Andrei Vlad
Luna trecută, Octavian Popescu i-a transmis un mesaj savuros lui Andrei Vlad. Portarul de la FCSB şi-a sărbătorit ziua de naştere, iar decarul roş-albaştrilor i-a urat „La mulţi ani” coechipierului său.
Octavian Popescu a postat o fotografie alături de Andrei Vlad, de ziua de naştere a acestuia. „La mulţi ani, frumosule”, i-a transmis Tavi portarului de la FCSB, pe Instagram.
Pe lângă Octavian Popescu, şi alţi jucători de la FCSB i-au urat „La mulţi ani” lui Andrei Vlad. Risto Radunovic a postat şi el o fotografie alături de portar, cu un scurt mesaj: „La mulţi ani, fratele meu!”.
Şi pe pagina oficială a celor de la FCSB a apărut o postare dedicată lui Andrei Vlad, în ziua în care acesta a împlinit vârsta de 25 de ani. „FCSB îi urează La mulți ani și multă sănătate lui Andrei Vlad, care a împlinit luni, 15 aprilie, vârsta de 25 de ani.
Clubul nostru îi dorește să aibă parte de cât mai multe succese!”, a fost mesajul pentru Andrei Vlad, de pe pagina oficială a roş-albaştrilor de Instagram.